stanford-oval/wikipedia huggingface dataset:
Marja-Leena Viljamaa

Marja-Leena Viljamaa (12. heinäkuuta 1945 Kihniö − 19. heinäkuuta 2003 Jyväskylä) oli suomalainen psykologian tohtori ja psykologi. Hän toimi Jyväskylän kaupunginhallituksen puheenjohtajana 1997–2003, ja kansanedustajana vuosina 1991–1999. Viljamaa edusti SDP:tä Keski-Suomen vaalipiiristä.
Viljamaa valmistui kasvatustieteen kandidaatiksi vuonna 1969, ja psykologian lisensiaatiksi 1999 Jyväskylän yliopistosta. Psykologian tohtoriksi hän valmistui Jyväskylässä vuonna 2003. Hän työskenteli Suomen kirkon sisälähetysseuran Vaalijalan keskuslaitoksessa psykologina 1969-1971, Jyväskylän yliopiston psykologian laitoksen lehtorina, assistenttina ja tuntiopettajana 1971-1974, ja Jyväskylän kaupungin terveyskeskuspsykologina vuosina 1974-1991. Hän toimi lisäksi lukuisissa luottamustehtävissä.
Julkaisut

Vanhempainryhmien kehittäminen neuvolan normaalitoimintana, 1997
Neuvolan palvelukyky, 2000
Neuvola tänään ja huomenna, 2003
Aiheesta muualla

.aspx Marja-Leena Viljamaa Suomen kansanedustajat. Eduskunta.
Marja-Leena Viljamaan muistokirjoitus Helsingin Sanomissa
Pankreatikoduodenektomia

Pankreatikoduodenektomia on tyypillisimmin haimasyövän hoidossa käytettävä leikkaus. Se tunnetaan myös Whipplen leikkauksena, ja siinä potilaalta poistetaan haiman pää sekä pohjukaissuoli. Ensi kertaa se toteutettiin vuonna 1909, mutta se sai laajempaa käyttöä periampullaarikarsinoomien hoidossa vasta Whipplen ja kumppanien raportin ansiosta 1930-luvulla. Leikkaukseen kuitenkin liittyi pitkään noin 25 % kuolleisuus, ja haimasyöpää sairastaneiden viisivuotiseloonjääminen toimenpiteen jälkeen oli alle 5 %. 1980-luvulta alkaen tulokset ovat selkeästi parantuneet, ja leikkauksen jälkeisen sairaalakuolleisuuden on raportoitu toistuvasti olevan alle 3 %. Haiman adenokarsinoomaa sairastavien potilaiden viisivuotisselviytyminen Whipplen leikkauksen jälkeen on nykyisin noin 20 %, ja jos syöpää ei ole imusolmukkeissa, se saattaa olla jopa 40 %. Jos taudin hoidossa käytetään pelkkää kemoterapiaa, on viisivuotisselviytyminen alle 5 %.
Pankreatikoduodenektomiaa käytetään nykyisin myös esimerkiksi kroonisen haimatulehduksen ja hyvänlaatuisten kasvainten hoidossa.
Meidän vastaeronneiden kesken

| Meidän vastaeronneiden kesken> His Girl Friday |
| --- | --- |

Ohjaaja:  Howard Hawks
Käsikirjoittaja:   Ben Hecht  Charles Lederer 
Tuottaja:  Howard Hawks
Säveltäjä:   Sidney Cutner  Gordon Mills 
Kuvaaja:  Joseph Walker
Leikkaaja:  Gene Havlick
Pääosat:   Cary Grant  Rosalind Russell  Ralph Bellamy 
Valmistustiedot
Valmistusmaa:  Yhdysvallat
Tuotantoyhtiö:  Columbia Pictures
Levittäjä:  Columbia Pictures Netflix Fandango at Home (käännä suomeksi)
Ensi-ilta:  1940
Kesto:  92 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Cary Grant, Rosalind Russell ja Ralph Bellamy elokuvan mainoskuvassa.
Meidän vastaeronneiden kesken (His Girl Friday) on yhdysvaltalainen elokuva vuodelta 1940. Se perustuu Ben Hechtin ja Charles MacArthurin kirjoittamaan Broadwayn menestysnäytelmään The Front Page (1928, suom. Etusivu tai Etusivun juttu) sanomalehden päätoimittajasta ja tähtireportterista. Elokuvaversion hauskuutta lisäsivät Charles Ledererin ja Morrie Ryskindin muokkaama käsikirjoitus sekä pääosanesittäjien improvisoimat repliikit. Tarinasta on tehty useita muitakin elokuvaversioita.
Pääosat

| 0 | 1 | 2 |
| --- | --- | --- |
|  Rosalind Russell  | … |  Hildy, eronnut toimittaja   |
|  Cary Grant  | … |  Hildyn ex-mies ja päätoimittaja   |
|  Ralph Bellamy  | … |  Bruce Baldwin, jonka kanssa Hildy on menossa naimisiin   |
Myöhempi arvostus

Meidän vastaeronneiden kesken valittiin vuonna 1993 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2017 BBC:n äänestyksessä 253 eri puolilta maailmaa olevaa kriitikkoa valitsi elokuvan kaikkien aikojen 14. parhaaksi komediaksi.
Muuta

Meidän vastaeronneiden kesken on Yhdysvaltojen tekijänoikeuslakiin liittyvän laiminlyönnin takia niin sanotussa public domain -tilassa, jolloin siitä voi vapaasti julkaista kopioita. Elokuva on vapaasti nähtävillä myös monessa paikassa verkossa.
Otso Törmälä

Otso Törmälä on suomalainen lapsinäyttelijä, joka asuu Jyväskylässä. Hän näytteli vuonna 2023 julkaistussa Risto Räppääjä ja villi kone -elokuvassa pääroolissa Risto Räppääjää.
Aiheesta muualla

Otso Törmälä Elonetissä.
Otso Törmälä Internet Movie Databasessa. (englanniksi)
Paktikan maakunta

Paktikan maakunta on  yksi Afganistanin 34 maakunnasta. Se sijaitsee maan itäosassa, Pakistanin rajalla. Vuonna 2012 tehdyn väestönlaskennan mukaan väkiluku on 412 438 asukasta. Maakunnan pääkaupunki on Sharana. Orgun on maakunnan suurin kaupunki ja liike-elämän keskus.
Paktika muodostaa yhdessä naapurimaakuntien Paktian ja Khostin kanssa "Suur-Paktian", jonka asukkaista iso osa on sunnalaisia pataaneita, joilla on pyrkimyksiä oman pataanivaltakunnan muodostamiseen.
Pakistanin rajan takana on perinteisiä heimoalueita, ja vuoristoseudun asukkaat liikkuvat vapaasti rajan yli.
Paktikan metsät on vuosien mittaan hävitetty lähes tyystin, minkä takia rankkasateet aiheuttavat alueella helposti tulvia ja maanvyörymiä.
Aiheesta muualla

Wikimedia Commonsissa on kuvia tai muita tiedostoja aiheesta .
Paktika Provincial Profile
Afganistanin maakunnat
Badahšan
Badghis
Baghlan
Balkh
Bamiyan
Daikond
Džouzdžan
Farah
Farjab
Ghazni
Ghowr
Helmand
Herat
Kabul
Kandahar
Kapisa
Khust
Konar
Qunduz
Laghman
Logar
Nangarhar
Nimruz
Nurestan
Uruzgan
Paktia
Paktika
Panjshir
Parvan
Samangan
Sar-e Pol
Takhar
Vardak
Zabol
Mayfa'at Anssin piirikunta

| Mayfa'at Anssin piirikunta |
| --- | --- |
Valtio:  Jemen
Hallinto:  
 – hallinnollinen keskus:  Dhamar
Väkiluku (2003):  60 854
Mayfa'at Anssin piirikunta sijaitsee Jemenissä Dhamarin maakunnassa. Vuonna 2003 sen asukasluku oli 60 854.
Parodia (täsmennyssivu)

Parodia voi tarkoittaa ainakin seuraavia:
parodia, humoristinen mukaelma
parodia, sävellysmenetelmä
Parodia, kuulakaktukset, kaktussuku.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Parodia”, voi hakea sivunnimihaulla, laajalla sivunnimihaulla tai tekstihaulla.
Parodia (musiikki)

Parodia tarkoittaa 1600- ja 1700-luvun taidemusiikissa yhden sävellyksen uudelleentyöstämistä toiseksi, esimerkiksi motetista klaveeriteokseksi tai lauluteoksen sovittamista uusiin sanoihin. Parodiamessuksi eli (missa parodiaksi) nimitetään teosta, jossa lainataan laajasti muita teoksia. Tomas Luis de Victoria, Giovanni Pierluigi da Palestrina ja Orlando di Lasso käyttivät tätä menetelmää teoksissaan. Johann Sebastian Bach parodioi erityisesti omia kantaattejaan säveltäessään sekä h-molli-messua että Jouluoratoriota.
Pakubuwono VI

| Pakubuwono VI |
| --- | --- |
 
Surakartan sulttaani
Valtakausi:  syyskuu 1823 – kesäkuu 1830
Edeltäjä:  Pakubuwono V
Seuraaja:  Pakubuwono VII
Suurvisiiri:  Sasradiningrat II

Syntynyt:  1807
Kuollut:  kesäkuu 1849 Ambon
Puoliso:  Ratu Anom
Lapset:  Pakubuwono IX Gusti Radèn Ayu Timur
Isä:  Pakubuwono V
Pakubuwono VI (1807 – kesäkuu 1849) oli Surakartan sulttaani syyskuusta 1823 kesäkuuhun 1830 asti. Hänet vangittiin Jaavan sodan jälkimainingeissa epäillyistä sympatioistaan Hollannin Itä-Intiaa vastaan taistellutta kapinajohtaja Diponegoroa kohtaan ja karkotettiin Ambonin saarelle, missä hän kuoli.
Elämäkerta

Pakubuwono VI:n vanhemmat olivat sulttaani Pakubuwono V ja tämän vähäisempi vaimo. Hänestä tuli sulttaani 16-vuotiaana hänen isänsä kuollessa yllättäen, mahdollisesti osittain suurvisiiri Sasradiningrat II:n ansiosta.
Pakubuwono VI nautti kalastuksesta ja metsästyksestä ja pukeutui usein länsimaalaistyylisiin vaatteisiin. Hän myös luki paljon ja oppi tuntemaan Jaavan historiaa.
Surakartan naapurisulttaanikunnan Yogyakartan prinssi Diponegoro aloitti kapinan alankomaalaisten valtaa vastaan heinäkuussa 1825, jolloin Pakubuwono VI oli 18-vuotias. Hän esitti ulkoisesti olevansa alankomaalaisten puolella, mutta tiettävästi osoitti sympatiaa Diponegoron liikkeelle ja mahdollisesti myös tuki sitä.
Diponegoron kapina kukistui viiden vuoden jälkeen keväällä 1830 sen jälkeen kun tämä oli yrittänyt neuvotella alankomaalaisten kanssa ja joutunut näiden vangiksi. Hänet karkotettiin ensin Menadoon ja sitten Makassariin. Kapinan kukistuttua alankomaalaiset liittivät sekä Surakartan että Yogyakartan sulttaanikunnista niiden reuna-alueita Alankomaiden Itä-Intiaan, mitä vastaan Pakubuwono VI protestoi vetäytymällä esi-isiensä hautoihin ja seansseihin myyttisen ja maagisen puolisonsa Nyai Roro Kidulin kanssa. Hän oli todennäköisesti valmistelemassa omaa aseellista kapinaansa, kun hänet pidätettiin Jaavan etelärannikolla kesäkuussa 1830 ja karkotettiin Jaavalta Ambonin saarelle. Häntä seurasivat sinne hänen suosikkivaimonsa Ratu Anom, hänen tyttärensä Gusti Radèn Ayu Timur ja pieni ryhmä uskollisia tukijoita.
Alankomaalaiset eivät sallineet Pakubuwono VI:lle paluuta Surakartaan, ja hän kuoli Ambonissa kesäkuussa 1849. Hänen mukanaan Ambonille lähteneiden sallittiin palata heinäkuussa 1850.
Pakubuwono VI:n seuraaja Surakartan sulttaanina oli hänen setänsä Purbaya, joka oli alankomaalaisten suosiossa ja joka otti hallitsijanimen Pakubuwono VII. Hänen oma poikansa nousi 31 vuotta myöhemmin vuonna 1861 sulttaaniksi nimellä Pakubuwono IX.
Mayflower (täsmennyssivu)

Mayflower voi tarkoittaa:
Mayflower, purjelaiva 1620-luvulla
Mayflower (yhtye), suomalainen yhtye
USS Mayflower (PY-1), yhdysvaltalainen laiva
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mayflower”, voi hakea sivunnimihaulla, laajalla sivunnimihaulla tai tekstihaulla.
Oskar Werner

| Oskar Werner |
| --- | --- |

Henkilötiedot
Koko nimi:  Oskar Josef Bschließmayer
Syntynyt: 13. marraskuuta 1922 Gumpendorf, Itävalta
Kuollut: 23. lokakuuta 1984 (61 vuotta)
Ammatti:  näyttelijä
Aiheesta muualla
IMDb 
Elonet
Oskar Wernerin muistolaatta Wienin Mariahilfissä Marchettigasse 1 A:n seinässä.
Oskar Werner (alk. Oskar Josef Bschließmayer, 13. marraskuuta 1922 Gumpendorf, Itävalta – 23. lokakuuta 1984) oli itävaltalainen näyttelijä, jonka kansainvälinen maine sai alkunsa Francois Truffaut’n ohjaamasta elokuvasta Jules ja Jim.
Werner pääsi 18-vuotiaana Itävallan kansallisteatteriin Burg-teatteriin ja teki ensiesiintymisensä lokakuussa 1941, mutta joutui jo marraskuussa Wehrmachtiin. Hän oli pasifisti ja teeskenteli loukkaantumista putoamalla hevosen selästä. Hän pääsi perunankuorijaksi ja vessojen siivoojaksi. Vuonna 1944 hän avioitui puoliksi juutalaisen Elisabeth Kallinan kanssa. He saivat tyttären Eleonoran ja pakenivat sodan loppuajaksi Wienerwaldiin.
Oskar Wernerin hauta.
Sodan päätyttyä Werner palasi Burg-teatteriin. 1950 hän esiintyi Englannissa, jossa hän näytteli näytelmän Der Engel mit der Posaune englanninkielisessä versiossa roolin, jota hän oli jo aiemmin esittänyt. Muutaman Saksassa ja Itävallassa tekemänsä elokuvaroolin jälkeen hän siirtyi Hollywoodiin, jossa hän näytteli sotaelokuvassa Vakoilijana omassa maassaan. Kun luvatut lisäroolit jäivät toteutumatta, hän palasi Eurooppaan ja asettui Liechtensteiniin. Ura teatterissa jatkui, ja tauon jälkeen hän näytteli jälleen myös elokuvissa, muun muassa Max Ophülsin ohjaamassa Lola Montèsissa. Francois Truffaut’n ohjaus Jules ja Jim toi hänelle niin kriitikkojen arvostusta kuin kansainvälistä huomiotakin. Sen jälkeen hän teki useita rooleja, muun muassa palkitut Narrilaiva (1965) ja Vakoilija kylmästä (1965), ja vuonna 1966 Truffaut’n ohjauksessa kirjoja polttavan palomiehen roolin elokuvassa Fahrenheit 451. Viimeinen rooli hänellä oli elokuvassa Kirottujen laiva (1972).
Oskar Wernerin entinen asuintalo Liechtensteinissa.
Alkoholismi ja mielenterveysongelmat rapauttivat niin hänen terveytensä kuin uransakin, ja hän kuoli sydänkohtaukseen kaksi päivää Truffaut’n kuoleman jälkeen.
Wernerillä on poika Felix Florian Werner suhteesta Diane Andersonin kanssa.
Filmografia

Engel mit der Posaune, Der (Tuomion enkeli) 1948
Eroica 1949 (Karl)
The Wonder Kid (Kiristäjien jäljillä) 1950
Decision Before Dawn (Vakoilijana omassa maassaan) 1951
Mozart (Kuolema ei heitä erottanut) 1955
Der Letzte Akt (Hitlerin viimeiset päivät) 1955 (kapteeni Wüst)
Lola Montès (Skandaalikuningatar Lola Montès) 1955 (opiskelija)
Jules et Jim (Jules ja Jim) 1961 (Jules)
The Spy Who Came in from the Cold (Mies kylmästä) 1965 (Fiedler)
Fahrenheit 451 1966 (Guy Montag)
The Shoes of the Fisherman (Kalastajan kengät) 1968
Interlude (Välikohtaus) 1968 (Stefan Zelter)
Columbo: Playback (Columbo: "Kuolema kuvaruudussa") 1974
Voyage of the Damned (Kirottujen laiva) 1976 (tri Kreisler)
Aiheesta muualla

Oscar Werner -sivusto (Arkistoitu – Internet Archive)
Otso ja sopulit

| Otso ja sopulit> Grizzy et les Lemmings |
| --- | --- |
 Sarjan englanninkielinen logo.
Kestoaika:  21 minuuttia
Luoja(t):   Antoine Rodelet  Josselin Charier 
Alkuperämaa:   Ranska
Alkuperäiskieli:  -
Esitetty:  10. lokakuuta 2016 –
Tuotantokausia:  4
Jaksoja:  104
Tuotanto
Tuottaja(t):   Antoine Rodelet  Josselin Charier 
Säveltäjä(t):  Les Frères Sonor
Tuotantoyhtiö(t):  Studio Hari
Aiheesta muualla
IMDb
Otso ja sopulit (ransk. Grizzy et les Lemmings) on ranskalainen animaatiosarja, jota esitettiin Ylen Galaxissa. Niitä esitetään myös Netflixissä. Jaksoja on tehty vuodesta 2016. Ohjelmassa ei puhuta mitään. Tapahtumat sijoittuvat metsänvartijan mökkiin, kuvitteelliseen Nutty Hillin kansallispuistoon Kanadaan Brittiläiseen Kolumbiaan. Lopussa ohjelma päättyy aina yhteiseen onnettomuuteen, josta ei pääse pois.[lähde? ]
Hahmoja

Otso on karhu, joka viihtyy metsänvartijan mökissä ja pitää pähkinäsuklaalevitteestä, karkeista ja maissinaksuista. Otso on rakastunut tyttökarhuun ja haluaa seurustella tämän kanssa.
Sopulit ovat sopulilauma, johon kuuluu 6–13 sopulia, joskus enemmänkin. Sopulit pitävät pähkinäsuklaalevitteestä ja yrittävät usein varastaa sen Otsolta. Sopulit järjestävät usein diskoja, jotka häiritsevät Otsoa. Sopulit leikkivät paljon kaikenlaisilla esineillä. He pitävät kovasta musiikista ja metkuista.
Karhutyttö on Nutty Hillissä toinen tunnettu karhu, jonka suosiota Otso havittelee. Karhutytöllä on myös aina kukkanen päässä (lukuun ottamatta yhtä jaksoa).
Lisäksi ohjelmassa esiintyy myös paljon muita eläimiä, kuten hirviä ja kalkkunoita.
Matias Lentämäki

| Matias Lentämäki> Henkilötiedot |
| --- | --- |
Syntynyt: 7. heinäkuuta 2000 (ikä 24) Helsinki, Suomi
Kansalaisuus:   Suomi
Jääkiekkoilija
Lempinimi:  Matzu, Lentsu
Pelipaikka:  puolustaja
Maila:  vasen
Pituus:  187 cm
Paino:  82 kg
Seura
Seura:  Kiekko-Vantaa
Sarja:  Mestis
Pelinumero:  5
Pelaajaura
Pääsarjaura:  2020–
Aik. seurat:  HIFK (SML) Peliitat (Mestis)
Matias Lentämäki (s. 7. heinäkuuta 2000 Helsinki) on suomalainen jääkiekkopuolustaja, joka edustaa Mestis-joukkue Kiekko-Vantaata.
Ura

Lentämäki on Kiekko-Vantaan kasvatti. Hän siirtyi juniorina sittemmin Helsingin IFK:hon. Kaudella 2016–2017 Lentämäki toimi seuran C-nuorten varakapteenina. Hän oli C-nuorten SM-karsinnoissa kuudella osumallaan joukkueen eniten maaleja tehnyt puolustaja. C-nuorten SM-sarjassa Lentämäki oli HIFK:n tehokkain puolustaja tehoilla 6+11=17. Hän voitti kauden päätteeksi C-nuorten Suomen-mestaruuden. Kauden 2017–2018 päätteeksi Lentämäki voitti B-nuorten Suomen-mestaruuden. Kauden 2019–2020 hän pelasi HIFK:n A-nuorissa, mutta Lentämäki debytoi kauden aikana myös miesten peleissä pelattuaan tammikuussa 2020 kaksi ottelua lainalla Suomi-sarjajoukkue Kiekko-Espoossa tehden kaksi syöttöpistettä.
Kaudeksi 2020–2021 Lentämäki nimettiin HIFK:n U20-joukkueen kapteeniksi. Hän debytoi kauden aikana myös seuran SM-liigajoukkueessa. Lentämäki nousi HIFK:n kokoonpanoon 18. marraskuuta 2020 pelattuun otteluun Mikkelin Jukureita vastaan, kun joukkueen kokoonpanosta oli flunssa-aallon vuoksi sivussa useita pelaajia. Hänet merkittiin vain kolmella kentällisellä pelanneen HIFK:n viidenneksi puolustajaksi. Lentämäki sai ottelussa jääaikaa 12.40 minuuttia ja hän keräsi teholukeman +1. Ottelu jäi Lentämäelle kauden ainoaksi SM-liigassa. Kesken kauden Lentämäki siirtyi kuitenkin Pelicansin U20-joukkueeseen, kun HIFK:n U20-joukkueen kausi keskeytyi koronavirusrajoitusten vuoksi.
Lentämäki siirtyi kaudeksi 2021–2022 vuoden mittaisella sopimuksella Mestis-joukkue Heinolan Peliittoihin. Hänet nimettiin joukkueen varakapteeniksi. Lentämäki pelasi Mestiksessä tulokaskautensa aikana 48 runkosarjaottelua tehopistein 5+9=14 ja kymmenen karsintasarjan ottelua tehden kuusi syöttöpistettä. Hän pelasi myös kaksi Suomen Cupin ottelua ilman tehopisteitä. Lentämäki pelasi kauden aikana myös kaksi ottelua lainalla Suomi-sarjajoukkue HC Giantsissa. Toukokuussa 2022 hän teki Peliittojen kanssa vuoden mittaisen jatkosopimuksen.
Kaudeksi 2023–2024 Lentämäki palasi kasvattajaseuraansa Kiekko-Vantaaseen pelaamaan Mestistä vuoden mittaisella sopimuksella. Joulukuussa 2023 seura vuokrasi hänet HIFK:n SM-liigajoukkueeseen, kun Petteri Lindbohm ja Einari Luhanka joutuivat sivuun kesken joukkueen edellisen ottelun. Lentämäki pelasi siellä kolme ottelua, kunnes hän palasi Kiekko-Vantaan vahvuuteen.
Pelityyli

Kiekko-Vantaan päävalmentaja Jani Mannisen mukaan Lentämäki on isokokoinen yleispuolustaja, jolla on hyvät kiekolliset taidot myös ja on kokoisekseen hyvä liikkumaan. Mannisen mukaan hän on monikäyttöinen pelaaja.
Muuta

Lentämäki valmistui ylioppilaaksi Mäkelänrinteen lukiosta keväällä 2020.
Maggiorejärvi

| Maggiorejärvi Lago Maggiore |
| --- | --- |

Valtiot:  Sveitsi, Italia 
Paikkakunta:  Sveitsi, Italia
Koordinaatit:  46°05′53″N, 8°42′53″E
Vesistöalue ja valuma-alueen tietoja
Laskujoki:  Ticino (Pon vesistö)
Mittaustietoja
Pinnankorkeus:  193 m
Pituus:  66  km
Leveys:  5  km 
Pinta-ala:  212,5 km²
Tilavuus:  37 km³
Keskisyvyys:  177 m
Suurin syvyys:  372 m
Valuma-alue:  6 386 km2 
Keskivirtaama:  560 m³/s (MQ)
Saaria:  11
 fiMaggiorejärvi 
Maggiorejärvi (ital. Lago Maggiore tai Lago Verbano, piemontiksi Lagh Magior, lombardiksi Lagh Magiô, saks. Langensee, kirjaimellisesti suom. suurempi järvi) on suuri ja syvä järvi Alppien eteläpuolella, Italian ja Sveitsin rajalla. Järven pinta-ala on 212 km², josta 167 km² on Italian puolella ja 45 km² Sveitsissä. Järven läpi virtaa Pon sivujoki Ticino. Muita järveen laskevia jokia ovat muun muassa Maggia, Tresa ja Toce.
Pitkänomainen, pohjois-eteläsuuntainen järvi on noin 66 km pitkä ja keskimäärin 3–5 km, enimmillään 10 km leveä. Järven suurin syvyys on 372 metriä ja tilavuus 37 kuutiokilometriä. Järven rannoilla on monia matkailupaikkakuntia kuten Locarno, Ascona, Brissago ja Verbania, sekä saaria kuten Borromeonsaaret ja Isole de Brissago. Järvi on pinta-alaltaan Italian toiseksi suurin.
Maggiorejärvi Lavenon itäpuolelta länteen nähtynä, taustalla Monte Rosan massiivi.
Aiheesta muualla

Kuvia tai muita tiedostoja aiheesta Maggiorejärvi Wikimedia Commonsissa
Oskar Uotila

Oskar Favén (kirjailijanimi Oskar Uotila, 21. syyskuuta 1853 Urjala – 10. heinäkuuta 1903 Kylmäkoski) oli suomalainen runoilija ja yliopiston lehtori.
Favénin vanhemmat olivat ratsutilallinen, valtiopäivämies Antti Uotila ja Ulrika Maria Laatu. Hän pääsi ylioppilaaksi Jyväskylän alkeisopistosta 1870 ja suoritti Helsingin yliopistossa tuomarintutkinnon 1874 ja yleisen oikeustutkinnon 1878. Favén sai varatuomarin arvon 1878.
Favén oli Helsingin yliopiston lainopillisen tiedekunnan ylimääräinen suomen kielen lehtori 1882–1900. Sen lisäksi että hän kirjoitti runoja, joita julkaistiin pääasiassa sanomalehdissä ja kirjallisissa albumeissa. Runoilijan kuoleman jälkeen hänen poikansa Pertti Uotila julkaisi kahdessa osassa isänsä Kootut runoteokset (1911), joiden jälkimmäinen osa sisältää suomennoksia. Favén suomensi esimerkiksi Friedrich Schilleriä, Sándor Petőfiiä, Dantea, Robert Burnsia ja Heinrich Heinelta myös kokoelman Runoelmia (1887).
Favénin veli oli taidemaalari Aukusti Uotila. Hänen poikansa oli taidemaalari Antti Favén ja hänen puolisonsa vuodesta 1879 oli Ida Berta Hildegard Favén, o.s. Hjelt.
Tuotanto > Omat teokset

Kootut runoteokset 1–2 (Suomalainen Kustannus Oy Kansa 1911)
Runoelmia (G. W. Edlund 1887)
Tuotanto > Suomennokset

Annerstedt, Per Samuel Ludvig: Tuomarin prosessia johtavasta toimesta siviilisissä oikeusriidoissa (G. W. Edlund 1887)
Bergh, Edvard: Neuvonantaja lakiasioissa joka miehelle (G. W. Edlund 1884)
Ruotsin valtakunnan laki, hyväksytty ja noudatettavaksi otettu valtiopäivillä v. 1734 (yhdessä Arvid Genetzin ja J. G. Sonckin kanssa; Suomalaisen Kirjallisuuden Seura 1896)
Aiheesta muualla

Heine, Heinrich: Runoelmia Gutenberg-projektissa
Pauliot

| Pauliot |
| --- | --- |
 Korupaulio Parolinia ornata
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophytina
Kladi::  Koppisiemeniset Angiospermae
Kladi::  Aitokaksisirkkaiset Eudicots
Lahko::  Brassicales
Heimo::  Ristikukkaiskasvit Brassicaceae
Suku::  Pauliot Parolinia  Webb
Katso myös
   Pauliot Wikispeciesissä   Pauliot Commonsissa 
Infobox OKNimi-testi OK: 
Pauliot (Parolinia) on ristikukkaiskasveihin kuuluva kasvisuku, joka on kotoperäinen Kanariansaarille. Paulioihin kuuluu kuusi lajia. Niitä kasvaa Gran Canarian, Teneriffan ja Gomeran saarilla.
Pauliolajit

Hyväksytyt lajit:
rihmapaulio (Parolinia filifolia)
Parolinia glabriuscula
teneriffanpaulio (Parolinia intermedia)
korupaulio (Parolinia ornata)
tupsupaulio (Parolinia platypetala)
gomeranpaulio (Parolinia schizogynoides)
Sukuun liitetyt nimet, joiden asema on tuntematon:
palmanpaulio (Parolinia aridanae)
bandamanpaulio (Parolinia glaberrima)
Aiheesta muualla

Finto: Kassu – Kasvien suomenkieliset nimet: Parolinia
Paroalho

Paroalho on Rauman ydinkeskustasta parisen kilometriä kaakkoon sijaitseva kaupunginosa. Alue koostuu suurimmaksi osaksi omakotitaloista – eräs tyypillinen talotyyppi Paroalholle onkin 1950–1960-luvulla rakennettu, lautaverhottu "rintamamiestalo". Yhteensä omakotitaloja Paroalhossa on nelisensataa. Alueella on myös Paravaheen ja Monnankadun kerrostalot sekä Hiuknummentien rivitalot.
Paroalhossa on muun muassa kaksi pienehköä lähikauppaa, apteekin, pankin ja seurakunnan toimipiste (Haappusten kirkko). Myös peruskoulun 1.–6. luokat (Nanun koulu) sekä Rauman lukio sijaitsevat alueen lähistöllä.
Rauman kaupunginosat
Anttila
Haapasaari
Kaaro
Kappelinluhta
Kinno
Kolla
Kortela
Kourujärvi
Lakari
Lajo
Lonsi
Merirauma
Monna
Nihattula
Nummi
Otanlahti
Paloahde
Paroalho
Polari
Sampaanala
Sinisaari
Sorkka
Soukainen
Syvärauma
Tarvola
Tuomoniemi
Unaja
Uotila
Uusilahti
Vanha Rauma
Vasarainen
Vermuntila
Voiluoto
Äyhö
Pamela Dean

| Pamela Dean |
| --- | --- |
 Pamela Dean jakamassa nimikirjoituksia vuonna 2004.
Henkilötiedot
Syntynyt: 18. tammikuuta 1953 (ikä 71)
Ammatti:  kirjailija
Kirjailija
Tuotannon kieli: englanti
Tyylilajit:  fantasia
Aiheesta muualla
[dd-b.net/pddb Kotisivut]
Löydä lisää kirjailijoitaKirjallisuuden teemasivulta
Pamela Dean Dyer-Bennet, taiteilijanimeltään Pamela Dean, (s. 18. tammikuuta 1953) on yhdysvaltalainen kirjailija, joka on tunnettu erityisesti fantasiakirjoistaan. Deanin tunnetuimmat teokset lienevät Tam Lin vuodelta 1991 ja The Secret Country -trilogia vuosilta 1985, 1986 ja 1989.
Dean kuului aikanaan Minneapolisin The Scribblies -kirjailijaryhmään, joka kirjoitti yhdessä teoskokoelmaa nimeltä Liavek. Hän on kuuluu lisäksi joukkoon fantasiakirjailijoita, jotka arvostavat 1800-luvun kerrontatyyliä ja viittaavat itseensä leikillisesti nimellä Pre-Joycean Fellowship (vapaasti suomennettuna ”Joycea edeltänyt seura”).
Teokset

Dean on kirjoittanut yhteensä kuusi romaania ja useita novelleja. Hänen novellejaan on julkaistu muun muassa Liavek-kokoelmissa. Deanin teoksia ei ole julkaistu suomeksi.